ROZHODNUTIE KOMISIE
z 30. októbra 2008,
ktorým sa predlžuje obdobie platnosti rozhodnutia 2002/887/ES, pokiaľ ide o prirodzene alebo umelo zakrpatené rastliny cyprušteka (Chamaecyparis Spach), borievky (Juniperus L.) a borovice (Pinus L.), s pôvodom v Japonsku
[oznámené pod číslom K(2008) 6269]
(2008/826/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1,
keďže:
(1)
Rozhodnutím Komisie 2002/887/ES z 8. novembra 2002, ktorým sa povoľujú výnimky z určitých ustanovení smernice Rady 2000/29/ES týkajúce sa prirodzene a umelo zakrpatených rastlín cyprušteka (Chamaecyparis Spach), borievky (Juniperus L.) a borovice (Pinus L.), pôvodom z Japonska (2), sa členským štátom povoľuje ustanoviť výnimky z určitých ustanovení smernice 2000/29/ES, pokiaľ ide o rastliny cyprušteka (Chamaecyparis Spach), borievky (Juniperus L.) a borovice (Pinus L.), s pôvodom v Japonsku, a to na obmedzené obdobie a za osobitných podmienok.
(2)
Vzhľadom na to, že okolnosti, ktoré viedli k opodstatneniu tohto povolenia, stále platia a neexistujú žiadne nové informácie, ktoré by boli dôvodom na úpravu týchto osobitných podmienok, malo by sa toto povolenie predĺžiť.
(3)
Spojené kráľovstvo požiadalo o predĺženie tejto výnimky.
(4)
Rozhodnutie 2002/887/ES by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Rozhodnutie 2002/887/ES sa mení a dopĺňa takto:
1.
V prvom a druhom odseku článku 2 sa text „1. augustom 2007 a 1. augustom 2008“ nahrádza textom „1. augustom 2009 a 1. augustom 2010“.
2.
Tabuľka v článku 4 sa nahrádza touto tabuľkou:
„Rastliny
Obdobie
Chamaecyparis
od 1.11.2008 do 31.12.2010
Juniperus
od 1.11.2008 do 31.3.2009 a od 1.11.2009 do 31.3.2010
Pinus
od 1.11.2008 do 31.12.2010“
Článok 2
Toto rozhodnutie sa uplatňuje od 1. novembra 2008.
Článok 3
Toto rozhodnutie je určené členským štátom.
V Bruseli 30. októbra 2008